**Galateea**

*Cristian Andronic*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Falduri întristate, niciun fel de dor,

Cred c-ar fi mai bine, să adorm, să mor.

Fildeșul e rece, și sub fruntea mea,

Nici nu se-nfierbântă, nu va tremura.

Haide, Galatee, spune un cuvânt,

Cât îmi ești de dragă, cât de singur sunt.

În genunchi, spre tine, mă târăsc mereu,

Dalta face cute, și în brațul meu.

Te sculptez din lacrimi, și atât de rece,

Dragostea, în tine - viața mea, o trece!